Užrašas ant Kenijos viešbučio sienos: „Alkoholis, prostitucija ir homoseksualumas uždrausti"
**Homofobija** (iš graikų k. ὁμός *homo (seksualus)*, „toks pat, lygus" + φοβία (*fobija*), „baimė") – neklinikinės kilmės terminas, apibūdinantis neracionalią baimę homoseksualams, jų vengimą ar diskriminaciją. **Homofobiškas** yra būdvardinė šio termino forma, vartojama šitų savybių buvimui apibūdinti; **homofobas** yra daiktavardinė forma, apibūdinanti individus su „homofobiškomis" savybėmis.

Internalizuota homofobija
-------------------------

Homofobija gali būti būdinga ir patiems homoseksualams, pasireikšdama neigiamu socialiniu požiūriu į save pačius, bereikalingu savęs nuvertinimu, su tuo susijusiais vidiniais konfliktais ir prasta savigarba (internalizuota homofobija). Tokia situacija gali sukelti ekstremalų homoseksualaus potraukio slopinimą. Kitais atvejais gali įvykti sąmoninga vidinė kova, kai religiniai ar socialiniai įsitikinimai yra supriešinami stipriems seksualiniams ir emociniams norams. Šis disonansas dažnai sukelia klinikinę depresiją, ir neįprastai aukštas savižudybės tarp homoseksualių paauglių procentas (iki 30 % visų neheteroseksualių jaunuolių yra mėginę nusižudyti[reikalingas šaltinis]) yra priskiriamas šiam reiškiniui.

Pasireiškimas ir ištakos
------------------------

Vis dėlto Katalikų Bažnyčia pasisako prieš homofobiją.

Homoseksualų teisinė padėtis pasaulyje. Mėlyna spalva pažymėtos valstybės leidžia sudaryti homoseksualias santuokas ar partnerystes. Ne mėlyna ir ne pilka spalva pažymėtos valstybės taiko sankcijas už homoseksualius santykius.
Atskleidus savo homoseksualumą, individui gali būti sunku susirasti darbą, pasirinkimo galimybės gali būti labai ribojamos; tokie asmenys taip pat gali būti atleisti iš darbo arba priskirti nepatikimų darbuotojų kategorijai; jiems dažnai neleidžiama įsivaikinti arba būti globėjais; homoseksualiems nuomininkams gali būti atsakyta išnuomoti butą; homoseksualiai porai grėstų smurtas, jei jie demonstruotų savo prieraišumą viešoje vietoje; daugelyje šalių homoseksualams neleidžiama įteisinti savo bendro gyvenimo (žr. žemėlapį).

Lesbietės ir gėjai gali susidurti ne tik su nusistovėjusia diskriminacija, bet ir su plintančiais visuomenės prietarais, kurie gimdo atvirą priešiškumą ir fizinį smurtą.

Homofobija Lietuvoje
--------------------

|  |  |
| --- | --- |
|    | **Šiame straipsnyje bent dalis informacijos yra pasenusi.**Jeigu galite, atnaujinkite informaciją ir ištrinkite šį pranešimą. |

Lietuva paskutinė iš trijų Baltijos valstybių panaikino sovietinio Baudžiamojo kodekso 122 straipsnio dalį, numatančią laisvės atėmimą iki trejų metų už savanoriškus dviejų vyrų lytinius santykius.

2007 m. gegužės ir spalio mėnesiais Vilniaus miesto taryba dukart atsisakė išduoti leidimą LGBT atstovams surengti akcijas viešose vietose: iš pradžių buvo atsisakyta Europos Sąjungos kovos su diskriminacija kampanijos sunkvežimiui sustoti Vilniuje, kurio centre turėjo įvykti keletas ES lygių galimybių visiems metų renginių; vėliau, rudenį, buvo atsisakyta Rotušės aikštėje iškelti 30 metrų vaivorykštės spalvų vėliavą – LGBT judėjimo simbolį; ši vėliava turėjo būti iškelta, minint 200 LGTB aktyvistų iš 40 skirtingų šalių susirinkimą į Vilniaus konferenciją, kurią organizavo Tarptautinė lesbiečių ir gėjų asociacija (ILGA) kartu su keletu šalies organizacijų. Savo apsisprendimą miesto valdžia argumentavo rizika saugumui, kurį galėjo sukelti renginio oponentai.

Netrukus po to Lietuvos gėjų lyga (LGL) padavė Vilniaus miesto savivaldybę į teismą, tačiau Vilniaus miesto 1-asis apylinkės teismas 2007 m. spalio 24 dienos nutartimi pareiškimą atmetė. Spalio 31 d. LGL, nesutikdama su teismo sprendimu, pateikė apeliacinį skundą Vilniaus apygardos teismui, kuriuo paprašė panaikinti Vilniaus miesto 1-ojo apylinkės teismo 2007 m. spalio 24 d. nutartį ir priimti naują sprendimą.

Lapkričio 1 d. tarptautinė organizacija Amnesty International pasmerkė Vilniaus valdžios veiksmus ir pareiškė, kad Lietuva negerbia LGBT žodžio laisvės bei teisės rengti susirinkimus. Nepaisant to, lapkričio 14 d. Vilniaus miesto taryba pakeitė Vilniaus miesto tvarkymo ir švaros taisykles, įteisindama galimybę neleisti organizuoti renginių viešose vietose, jei jų metu *„policijos ar komisijos manymu, gali kilti riaušės, ar šie renginiai dėl savo pobūdžio gali išprovokuoti neigiamą visuomenės reakciją ar priešiškumą"*.

Tų pačių metų gruodžio 21 dieną Liuksemburgo atstovas Jean Huss Europos Tarybos (ET) parlamentinėje asamblėjoje pateikė rašytinį klausimą ET Ministrų komitetui dėl LGBT teisių varžymo Lietuvoje.

Šiuo metu Lietuvos parlamentas svarsto įstatymus, kurie neleistų „propaguoti homoseksualumo" tarp vaikų. Šis įstatyminės bazės pasikeitimas susijęs su dabartinio įstatymo dėl nepilnamečių apsaugos nuo neigiamo viešosios informacijos poveikio papildymu. Siūlomos pataisos autoriai aiškinamajame rašte nurodė, kad *„netradicinės seksualinės orientacijos propagavimas ir informacijos, susijusios su teigiamais homoseksualių ryšių vertinimais, viešinimas gali neigiamai paveikti nepilnamečių fizinį, protinį ir, visų svarbiausia, dorovinį vystymąsi"*. LGBT bei įvairių visuomeninių organizacijų teigimu, tokios Seimo pataisos yra homofobiškos, nes dėl formuluočių neaiškumo sudaro sąlygas drausti bet kokią viešąją informaciją apie homoseksualumą ir suvaržyti homoseksualių žmonių teisę į saviraišką.

Įtakos Seimo sprendimams greičiausiai turės 2007 m. gruodžio 13 d. Europos Parlamento rezoliucija dėl kovos su Europoje plintančiu ekstremizmu. Ši rezoliucija dar kartą pasmerkė skatinimą netoleruoti tam tikrų grupių asmenų ir jų teisių dėl jų rasės, kilmės, tikėjimo, negalios, lytinės orientacijos ar pilietybės.

2008 m. Amnesty International išvadose teigiama, kad Lietuvos valdžios institucijos skatina netoleranciją gėjams, lesbietėms, biseksualams ir transseksualams.

Šaltiniai
---------

1. ↑  Paula A. Treichler, *AIDS, Homophobia, and Biomedical Discourse: An Epidemic of Signification*, October, Vol. 43, AIDS: Cultural Analysis/Cultural Activism (Winter, 1987), pp. 31-70.
2. ↑  angl. *irrational fear of, aversion to, or discrimination against homosexuality or homosexuals*, Merriam-Webster Online and 11th Collegiate Dictionary, 2005, American Heritage Dictionary.
3. ↑  angl. *`the gay person's direction of negative social attitudes toward the self, leading to a devaluation of the self and resultant internal conflicts and poor self-regard'.*  Williamson, I. R. (1 February 2000). „Internalized homophobia and health issues affecting lesbians and gay men". *Health Education Research*. **15** (1): 97–107. doi:10.1093/her/15.1.97. PMID 10788206.
4. ↑  Adams, H.E. Wright, R.W. & Lohr, B.A. (1996). „Is Homophobia Associated With Homosexual Arousal? Archyvuota kopija 2008-10-30 iš Wayback Machine projekto.", *Journal of Abnormal Psychology*, 105, no. 3, pp. 440–445.
5. ↑  Sexual Orientation and Gender Identity – Discrimination and Conflicts[neveikianti nuoroda] from *Planned Parenthood*
6. ↑   *Nemažai vyrų ir moterų jaučia stiprų potraukį į homoseksualizmą. Šis, žiūrint objektyviai, netvarkingas potraukis daugeliui yra sunkus išmėginimas. Su jais reikia elgtis pagarbiai, su užuojauta, taktiškai, vengti kaip nors neteisingai juos atstumti. Tie asmenys yra pašaukti vykdyti Dievo valią savo gyvenime, o jeigu yra krikščionys, sunkumus, su kuriais gali susidurti dėl savojo polinkio, turi jungti su Išganytojo kryžiaus auka.*
7. ↑
8. ↑  Atviri.lt Naujienos: „Mes už visas vaivorykštės spalvas" – kovos už teisę būti atvirais dokumentika Archyvuota kopija 2012-11-15 iš Wayback Machine projekto. 2007 11 19
9. ↑  Atviri.lt Naujienos: Lietuva privalo gerbti, ginti ir vykdyti lesbiečių, gėjų, biseksualų ir transseksualų teises – žmogaus teises Archyvuota kopija 2012-11-15 iš Wayback Machine projekto. 2007 11 05
10. ↑  Delfi.lt: Lietuvos homoseksualai sulaukė Liuksemburgo politiko užtarimo
11. ↑  Atviri.lt Naujienos: Lietuva privalo gerbti, ginti ir vykdyti lesbiečių, gėjų, biseksualų ir transseksualų teises – žmogaus teises Archyvuota kopija 2012-11-15 iš Wayback Machine projekto. 2007 11 05
12. ↑  Kuriant teisingą visuomenę? Lietuvos Gėjų lygos laiškas Seimo nariams Archyvuota kopija 2009-11-03 iš Wayback Machine projekto.
13. ↑  Lietuvai – „Amnesty International" kritika dėl gėjų teisių ir rasizmo